Giuliano di Piero de' Medici

Giuliano de' Medici (1453 - 26 april 1478) was de twidde zeune van Piero di Cosimo de' Medici en Lucrezia Tornabuoni. 

Je was co-besteurder van Firenze, tegoare me zyn oudere broere Lorenzo il Magnifico, tout dat ‘n den 26stn april 1478 vermôord wierd. De môord was e gevolg van ‘t Pazzi-komplot.

De broers wierdn overvolln deur heurmoordenoars binst de messe in de kathedroale van Firenze. Lorenzo kost ountsnappn, mo Giuliano krêeg 19 steekn en bloedde dôod.

Je ligt tegoare me zyn broere begroavn in de Medicikapelle in de Basilica San Lorenzo di Firenze. Hunder graftombe is versierd  met de Madonna me kind van Michelangelo.

Giuliano had ’n ounwettige zeune me zyn maîtresse Fioretta Gorini: Giulio. 

Giulio de’ Medici wierd achter den dôod van zyn voader g’adopteerd deur zyn nounkel Lorenzo en wierd in 1523 paus ounder de noame paus Clemens VII.

Categorie:De’ Medici